15/05/2013 | Administración LocalMunicipal
Santiago de Compostela
Secretaría Xeral
Delegación de competencias en concelleira

ANUNCIO A Xunta de Goberno da cidade de Santiago de Compostela, na sesión ordinaria que tivo lugar o día 02 de maio de 2013, adoptou o seguinte acordo: “4.–Proposta da alcaldía relativa á delegación de competencias da Xunta de Goberno da cidade de Santiago de Compostela na concelleira delegada da Área de Desenvolvemento Urbano e Sostible. A Xunta de Goberno da cidade de Santiago de Compostela acorda aprobar a proposta da alcaldía de data 26 de abril de 2013 relativa á delegación de competencias que é do seguinte teor literal: “Primeiro. –Con data de 28 de febreiro de 2013, a Xunta de Goberno Local delegou na concelleira delegada de Desenvolvemento Urbano e Sostible, entre outras: – A competencia sinalada no artigo 127.1. e) da Lei 7/85, do 2 de abril, reguladora das bases de réxime local (a concesión de calquera tipo de licenza, salvo que a lexislación sectorial a atribúa expresamente a outro órgano), coa excepción do outorgamento das licenzas de obra maior. – A competencia sinalada na disposición adicional segunda do Real decreto lexislativo 3/2011, do 14 de novembro, polo que se aproba o Texto refundido da Lei de Contratos do sector público, no que respecta a concesións e autorizacións para o aproveitamento especial dos bens de dominio público así como o seu uso privativo, cando a ocupación se efectúe unicamente con instalacións desmontables ou bens mobles e cunha duración ou uso non superior a un ano. Segundo. –Deste xeito, a concelleira delegada da Área de Desenvolvemento Urbano e Sostible ten a competencia delegada para outorgar as autorizacións e licenzas derivadas das ordenanzas reguladoras das terrazas e quioscos de hostalería e da Ordenanza reguladora da publicidade e rotulación; pero, a competencia en materia sancionadora por infracción destas ordenanzas segue sendo unha competencia da Xunta de Goberno Local consonte ao artigo 127.1. l) da lei 7/85, do 2 de abril, reguladora das bases do réxime local. Terceiro. –En aras a unha maior axilidade e eficacia nos procedementos sancionadores considérase conveniente concentrar no mesmo órgano a competencia de autorizar e sancionar. Por outra banda, na mesma Ordenanza reguladora das terrazas e quioscos de hostalería (no seu artigo 46) establécese que a incoación e resolución dos procedementos sancionadores corresponderá ao órgano competente para conceder a correspondente autorización, polo que para evitar confusión considérase conveniente esta delegación. Visto o cal, e ao abeiro do previsto no artigo 127.2 da lei 7/85, do 2 de abril, reguladora das bases do réxime local, proponse á Xunta de Goberno Local: DELEGAR na concelleira delegada de Desenvolvemento Urbano e Sostible: 1.–De acordo co artigo 127.1. l) da Lei 7/85, de 2 de abril, a competencia sancionadora en materia de infraccións que se cometan contra a Ordenanza reguladora das terrazas e quioscos de hostalería.2.–De acordo co artigo 127.1. l) da Lei 7/85, de 2 de abril, a competencia sancionadora en materia de infraccións que se cometan contra a Ordenanza reguladora da publicidade e rotulación. A delegación de competencias comprenderá as facultades de resolver os recursos de reposición contra os actos ditados polo órgano delegado. Nas notificacións das resolucións que dite a concelleira delegada da Área de Desenvolvemento Urbano e Sostible, farase constar esta circunstancia, de conformidade co que dispón o artigo 13.4 da Lei 30/92, de réxime xurídico das administracións públicas e do procedemento administrativo común.” Santiago de Compostela, a 7 de maio de 2013. O ALCALDE Asdo.: Ángel Benito Currás Fernández